**ข้าพเจ้านาย................... ปัจจุบัน อายุ 16 ปี (ขณะทำเว็บไซต์อายุ 14 ปี กำลังเรียนอยู่ชั้น ม.3) เจ้าของเว็บ PS-MOVIE.COM ข้อหาละเมิดลิขสิทธิ์ของผู้อื่น (บริษัท..................) คดีหมายเลขดำที่ .................................**

เว็บไซต์ PS-MOVIE.COM เปิดเมื่อ 07/ 2554 (อ้างอิงเว็บให้บริการเช่า Domain Name) โดยมียอดรวมผู้เข้าชมก่อนปิดการให้บริการทั้งหมด 20,254 คน (อ้างอิง histats.com) การจัดทำเว็บไซต์นี้ขึ้นมาเพื่อผลประโยชน์ในด้านต่าง ๆ อาทิ เพื่อศึกษาการทำงานของเว็บไซต์สำเร็จรูป Word press โดยมีต้นฉบับ/ตัวอย่างจากเว็บ movie2world.com ซึ่งมีบริการคล้ายๆกัน

เว็บไซต์ได้ทำการนำลิงค์ภาพยนตร์ จากเว็บไซต์ที่ให้บริการอัพโหลดไฟล์วีดิโออย่าง YouTube มาเผยแพร่จริง ซึ่งได้เลือกภาพยนตร์ที่ออกใหม่ และกำลังได้รับความนิยมในหมู่วัยรุ่นมาเผยแพร่โดยมิได้เก็บค่าเข้าชมใด ๆ ภาพยนตร์ที่นำมาเผยแพร่จึงเพียงแค่มีส่วนเกี่ยวข้องโดยตรงที่ทำให้เว็บไซต์มีคนเข้าชมเพิ่มขึ้น และทำให้เว็บมีอันดับที่ดีขึ้นในเว็บให้บริการจัดอันดับสถิติเว็บอย่าง stats.com จริง เว็บไซต์ได้ทำการเพิ่มภาพยนตร์ขึ้นเรื่อย ๆ เพื่อให้มีคนเข้าชมเพิ่มขึ้น จึงเป็นแนวทางเชิงธุรกิจที่ทำให้เริ่มมีการขายพื้นที่ติดป้ายโฆษณาบนเว็บ PS-MOVIE.COM โดยได้เปิดชำระเงินผ่านทางบัตรเงินสด True money โดยใช้ระบบตัดบัตรของ Tmtopup.com และยังรับชำระเงินทางการโอนเงินผ่านธนาคารอีกด้วย ซึ่งตามความคิดของเจ้าของเว็บ และเว็บต่าง ๆ ที่มีบริการคล้ายคลึงกันคือคิดว่า การกระทำเช่นนี้จะสามารถสร้างรายได้กับการขายพื้นที่โฆษณาได้ ตั้งแต่หลักร้อย จนถึงหลักพันต่อเดือนได้ ซึ่งจะเป็นหนทางหนึ่งที่จะนำรายได้มาจุนเจือครอบครัว (เนื่องจากสงสารแม่ที่ต้องหาเงินเลี้ยงลูกสองคนเพียงผู้เดียว) แต่ในความเป็นจริงแล้ว เว็บไซต์มีรายได้ส่วนนี้น้อยมาก เนื่องจาก ไม่ติดอันดับบนเว็บบริการ Search Engine ดัง อย่าง Google.com ทำให้มีคนรู้จักเว็บน้อยมาก ประกอบกับเจ้าของเว็บทำ Search Engine Online(SEO) ไม่เป็น ถ้าคิดตามยอดรวมของจำนวนผู้เข้าชมแล้ว จะคิดได้ว่ามีคนเข้าชมเว็บวันละไม่ถึง 50 คน

ต่อมาเว็บไซต์ได้มีการเปลี่ยนรูปแบบจากการให้บริการดูหนังออนไลน์ มาเป็นรีวิวและแนะนำหนังใหม่แทน จึงเป็นส่วนทำให้ยอดการเข้าชมเว็บไซต์ลดลง และไม่มีรายได้ใด ๆ จากเว็บไซต์เลย ทำให้เห็นได้ชัดเจนว่าการเปลี่ยนรูปแบบบริการ มีผลโดยตรงต่อจำนวนผู้เข้าชมเว็บไซต์ เจ้าของเว็บไซต์จึงไม่มีแม้เงินที่จะชำระค่าเช่า Domain Name เจ้าของเว็บไซต์จึงตัดสินใจปล่อยเว็บไป และได้ปิดตัวลง เจ้าของเว็บไซต์ไม่ได้เข้าไปจัดการอะไรในเว็บไซต์ ตั้งแต่ เดือน 6 ปี 2555 เป็นต้นมา สรุปแล้วเจ้าของเว็บไซต์มีรายได้จากเว็บไซต์นี้จริง เพียงประมาณ 390 บาท โดยได้รับในรูปแบบของการ ผ่านทางบัตรเงินสด True money ประมาณ 90 บาท และ รูปแบบการโอนเงินผ่านธนาคาร ประมาณ 300 บาท

การกระทำดังกล่าวอันเป็นการละเมิดลิขสิทธิ์ของผู้อื่นในครั้งนี้ เป็นการกระทำของข้าพเจ้า .........................แต่เพียงผู้เดียว .....................มารดาของข้าพเจ้ามิได้มีส่วนรู้เห็นและเกี่ยวข้องใด ๆ ตามที่โจทย์กล่าวหาแม้แต่น้อย